S-32/2012

Mál þetta, sem dómtekið var 17. febrúar s.l., er höfðað með ákæru lögreglustjórans á Akureyri, útgefinni 24. janúar 2012, á hendur X;

„fyrir umferðarlagabrot, með því að hafa föstudagskvöldið 23. desember 2011, ekið bifreiðinni [...], undir áhrifum fíkniefna (í blóði mældist amfetamín 290 ng/ml og tetrahýdrókannabínól 1,5 ng/ml., og kókaín mældist í þvagi) og sviptur ökurétti suður Ráðhústorg á Akureyri, suður Skipagötu, Vestur Kaupvangsstræti og suður Hafnarstræti, þar sem hann beygði inn á bifreiðastæði við Umferðarmiðstöðina og lagði bifreiðinni fyrir aftan veitingahúsið Bautann, þar sem lögreglan síðan handtók hann.

Telst þetta varða við 1. mgr., sbr. 2. mgr. 45. gr. A, og 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. lög nr. 66, 2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 18. gr. laga nr. 66, 2006.“

Fyrir dómi krafðist ákærði vægustu refsingar sem lög leyfa.

I.

Ákærði hefur fyrir dómi skýlaust játað sakargiftir líkt og þeim er lýst í ákæru.

Með játningu ákærða, sem ekki er ástæða til að efa að sé sannleikanum samkvæm, sem og gögnum málsins, er nægilega sannað að hann hafi gerst sekur um þá háttsemi sem í ákæru er lýst og er þar réttilega heimfærð til laga. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88, 2008. Að þessu virtu er ákærði sakfelldur fyrir þá háttsemi sem honum er gefin að sök í ákæru.

II.

Ákærði á samkvæmt vottorði sakaskrár ríkisins nokkurn sakaferil að baki. Hefur ákærði þannig í nokkur skipti frá árinu 1998 hlotið refsidóma fyrir ölvunar- og fíkniefnaakstur, en einnig fyrir að aka ökutækjum sviptur ökurétti. Að auki hefur hann hlotið dóma fyrir brot gegn almennum hegningarlögum og ávana- og fíkniefnalöggjöf.

Eftir að ákærði náði 18 ára aldri var hann í október 2000 dæmdur fyrir ölvunarakstur. Í desember 2002 og mars 2004 var ákærði m.a. sakfelldur fyrir að aka sviptur ökurétti. Þá var hann mars 2004 m.a. sakfelldur fyrir að aka sviptur ökurétti og í júlí það ár var hann sakfelldur fyrir að ölvunarakstur og var hann þá auk sektarrefsingar sviptur ökurétti ævilangt. Í september 2009 var ákærði sakfelldur fyrir að aka undir áhrifum áfengis og fíkniefna, og fyrir aka sviptur ökurétti. Vegna þessa var hann dæmdur til fangelsisrefsingar og jafnframt var áréttuð ævilöng ökuréttarsviptin. Lok var ákærði dæmdur í nóvember 2009 fyrir að aka sviptur ökurétti og var hann þá dæmdur í tveggja mánaða óskilorðsbundið fangelsi.

Í þessu máli hefur ákærði verið sakfellur fyrir að aka ökutæki sviptur ökurétti og undir áhrifum, en niðurstöður lyfjarannsóknar sýndu fram á að verulegt magn efna var í blóði ákærða. Í ljósi lýsts sakarferils og ákvæða 70. gr. og 74. gr. almennra hegningarlaganna þykir refsing ákærða eftir atvikum hæfilega ákveðin fimm mánaða óskilorðsbundið fangelsi.

Með vísan til 101. og 102. gr. umferðarlaganna ber að árétta ævilanga sviptingu ökuréttar ákærða.

Að kröfu ákæruvalds og með vísan til 1. mgr. 218. gr. laga nr. 88, 2008, ber að dæma ákærða til að greiða allan sakarkostnað, en samkvæmt yfirliti lögreglustjóra nemur sá kostnaður 173.385 krónum.

Dóm þennan kveður upp Ó-kk-nf Ó-kk-nf, héraðsdómari.

D Ó M S O R Ð :

Ákærði, X, sæti fimm mánaða fangelsi.

Ákærði er sviptur ökurétti ævilangt.

Ákærði greiði 173.385 krónur í sakarkostnað.